Marie Stopes

I Marie Charlotte Carmichael Stopes (15 ya ing Octubre 1880 – 2 ya ing Octubre 1958) métung yang Britanicang talasúlat, palaeobotanist ampóng mángampania para king eugenics ampó king katulíran da réng bábáyi. Minié yang makabaladúgang ambag king paleontología da réng tanáman ampó ing clasificacion ó pámitinduk ning carbon ó úling batu, ampóng ya ing múmúnang academicong babáyi karéng túturú king University of Manchester. Kayábé ning kayang kadwang asáwa, i Humphrey Verdon Roe,  tétag néng Stopes ing múmúnang birth control clinic king Britania.